b'\n_START_ARTICLE_\nCr\xc3\xb2nica\n_START_SECTION_\nTipus de cr\xc3\xb2niques\n_START_PARAGRAPH_\nHi ha diferents tipus de cr\xc3\xb2nica. Pel que fa a la tem\xc3\xa0tica podem trobar les cr\xc3\xb2niques de societat, espectacles, pol\xc3\xadtica, etc. Quant al subjecte, aquest pot estar impl\xc3\xadcit o expl\xc3\xadcit, fent un \xc3\xbas lliure del llenguatge i del seu estil personal. Les classificacions de les cr\xc3\xb2niques s\xc3\xb3n diverses i ben variades.\n_START_SECTION_\nCr\xc3\xb2nica i literatura\n_START_PARAGRAPH_\nLa cr\xc3\xb2nica est\xc3\xa0 molt lligada a la literatura. No debades, els grans cronistes del segle han combinat la tasca period\xc3\xadstica amb la liter\xc3\xa0ria. En llengua castellana, trobem el cas de Gabriel Garc\xc3\xada M\xc3\xa1rquez, un dels cronistes millor valorats de tot el m\xc3\xb3n. En la nostra llengua, Vicent Andr\xc3\xa9s Estell\xc3\xa9s va conrear tamb\xc3\xa9 aquest g\xc3\xa8nere, i va erigir-se com un dels poetes i periodistes m\xc3\xa9s reconeguts. Altres cronistes catalans van ser Joan Fuster i Josep Pla.'